DOG Núm. 31 Martes, 16 de febreiro de 2021 Páx. 9863\nOs artigos 21 e 24 do Regulamento (UE) nº 1305/2013 do Parlamento Europeo e do Consello, de 17 de decembro de 2013, relativo á axuda ao desenvolvemento rural a través do Fondo Europeo Agrícola de Desenvolvemento Rural (Feader) e polo que derroga o Regulamento (CE) nº 1698/2005 do Consello, establecen medidas de apoio a prevención e defensa contra os incendios forestais.\nComo resposta ás disposicións do citado Regulamento (UE) nº 1305/2013, a Xunta de Galicia elaborou o Programa de desenvolvemento rural (PDR) de Galicia para a etapa 2014-2020, na que se inclúe a submedida 8.3. Prevención de danos causados por incendios forestais, desastres naturais e catástrofes. O PDR 2014-2020 foi aprobado por Decisión de execución da Comisión C (2015) 8144 do 18 de novembro de 2015, modificado mediante Decisión de execución C (2017) 5420 final do 26 de xullo de 2017, a Decisión de execución da Comisión C (2018) 5236 final do 30 de xullo de 2018, a Decisión de execución da Comisión C (2019) 1707 final do 26 de febreiro de 2019, a Decisión de execución da Comisión C (2020) 5374 final, do 30 de xullo de 2020 e a Decisión de execución da Comisión C (2020) 8432 final, do 25 de novembro de 2020.\nEstas axudas sométense ao Regulamento (UE) Nº 702/2014 da Comisión, do 25 de xuño de 2014, polo que se declaran determinadas categorías de axudas nos sectores agrícola e forestal e nas zonas rurais compatibles co mercado interior en aplicación dos artigos 107 e 108 do Tratado de funcionamento da Unión Europea, tal e como esixe o seu artigo 34 no capítulo III.\nPara cumprir a obriga de publicidade do artigo 9.2 do citado Regulamento (UE) nº 702/2014 deben comunicarse estas axudas á Base de datos nacional de subvencións (BDNS), nos termos do artigo 20 da Lei 38/2003, do 17 de novembro, xeral de subvencións. Esta medida foi comunicada polo Estado co número de axuda SA.43021 ao abeiro do Regulamento (UE) nº 702/2014.\nO Decreto 130/2020, do 17 de setembro, polo que se fixa a estrutura orgánica das vicepresidencias e das consellerías da Xunta de Galicia; e o Decreto 149/2018, do 5 de decembro, polo que se establece a estrutura orgánica da Consellería do Medio Rural e se modifica parcialmente o Decreto 177/2016, do 15 de decembro, polo que se fixa a estrutura orgánica da Vicepresidencia e das consellerías da Xunta de Galicia, establecen que esta consellería é o departamento da Administración autonómica ao que corresponden, entre outras, as competencias para propor e executar as directrices xerais do Goberno no ámbito rural, nas que se inclúen a prevención e defensa contra os incendios forestais.\nA Lei 3/2007, do 9 de abril, de prevención e defensa contra os incendios forestais de Galicia e o Decreto 105/2006, do 22 de xuño, que regulan as medidas relativas á prevención de incendios forestais, á protección dos asentamentos no medio rural e á regulación de aproveitamentos e repoboacións forestais e a Orde do 31 de xullo de 2007 pola que se establecen os criterios para a xestión da biomasa vexetal son o réxime xurídico específico aplicable ás actuacións da orde.\nEsta convocatoria de axudas tramítase de acordo co establecido no artigo 25 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, no que se regula a tramitación anticipada de expedientes de gasto e coa Orde da Consellería de Economía e Facenda do 11 de febreiro de 1998, modificada polas ordes do 27 de novembro do 2000 e do 25 de outubro de 2001, relativa á tramitación anticipada de expedientes de gasto. Por iso, a súa eficacia queda condicionada á existencia de crédito adecuado e suficiente nos orzamentos da Comunidade Autónoma de Galicia para o próximo ano 2021, no momento da resolución.\n2. De acordo con este obxecto, establécense dúas liñas de subvencións:\n1. No caso de que as actuacións se atopen dentro da Rede Natura 2000, solicitarase un informe ao servizo con competencias en materia de patrimonio natural da xefatura territorial correspondente.\n2. No caso de que as actuacións se atopen en montes xestionados pola Xunta de Galicia, solicitarase un informe do servizo con competencias de montes da xefatura territorial correspondente.\n3. Para a liña II, informe do Servizo de Prevención de Incendios Forestais (SPIF) da xefatura territorial correspondente, no que se fará referencia á idoneidade do punto de auga en relación coa súa localización, características construtivas, viabilidade dos traballos, realidade xeométrica das obras, dispoñibilidade dos terreos, radio de acción do punto de auga e superficie que se defenderá e o non inicio da construción.\nArtigo 6. Actividades que se subvencionan, importes, contías e criterios de selección\n1. As accións que se subvencionan, así como os importes e a porcentaxe que se subvencionará recóllense nos capítulos II e III desta orde para cada liña de subvención.\n3. O prazo de presentación de solicitudes será dun mes contado a partir do día seguinte ao da publicación desta orde no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día do prazo fose inhábil, entenderase prorrogado ao primeiro día hábil seguinte, e se no mes de vencemento non houber día equivalente ao inicial do cómputo, entenderase que o prazo expira o último do mes.\n2. Unha vez presentada a solicitude, os SPIF das xefaturas territoriais da Consellería do Medio Rural revisarán que conteña toda a información requirida. No caso de que conteña defectos ou omisións, o requirimento de emenda de erros practicaranse só por medios electrónicos, nos termos previstos na normativa reguladora do procedemento administrativo común.\n3. Os SPIF das xefaturas territoriais correspondentes proporanlle ao órgano colexiado, composto polas persoas titulares da xefatura do Servizo de Actuacións Preventivas, da xefatura do Servizo de Xestión de Fondos e Coordinación e dunha xefatura de sección da Dirección Xeral de Defensa do Monte, que actuará como secretaria, a relación das solicitudes presentadas que cumpran todos os requisitos desta orde.\n4. O órgano colexiado valorará as solicitudes de subvención segundo os criterios de prioridade establecidos nesta orde para as distintas liñas e emitiralle un informe á persoa titular da Subdirección Xeral de Prevención que, pola súa vez, elevará a proposta de concesión á persoa titular da Dirección Xeral de Defensa do Monte.\n5. A persoa titular da Dirección Xeral de Defensa do Monte, por delegación da persoa titular da Consellería do Medio Rural, resolverá sobre a aprobación das subvencións solicitadas en réxime de concorrencia competitiva axustándose aos principios de publicidade, concorrencia, obxectividade, transparencia, igualdade e non discriminación.\n6. O prazo máximo para resolver e notificar a resolución á persoa interesada será de cinco meses, contados a partir do día seguinte ao da publicación da orde de convocatoria no Diario Oficial de Galicia. No caso de non ditarse a resolución expresa no prazo indicado, a persoa interesada poderá entender desestimada a súa solicitude, sen prexuízo da obriga legal de resolver expresamente conforme ao disposto nos artigos 21 e 25 da Lei 39/2015, do 1 de outubro, do procedemento administrativo común das administracións públicas.\n7. As notificacións de resolucións e actos administrativos, agás as que se refiren no punto 12, practicaranse só por medios electrónicos, nos termos previstos na normativa reguladora do procedemento administrativo común.\n8. De conformidade co artigo 45.2 da Lei 4/2019, do 17 de xullo, de administración dixital de Galicia, as notificacións electrónicas practicaranse mediante a comparecencia na sede electrónica da Xunta de Galicia e a través do Sistema de notificacións electrónicas de Galicia-Notifica.gal. Este sistema remitirá ás persoas interesadas avisos da posta á disposición das notificacións á conta de correo e/ou teléfono móbil que consten na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida.\n9. De conformidade co artigo 47 da Lei 4/2019, do 17 de xullo, de administración dixital de Galicia, as persoas interesadas deberán crear e manter o seu enderezo electrónico habilitado único a través do Sistema de notificación electrónica de Galicia-Notifica.gal, para todos os procedementos administrativos tramitados pola Administración xeral e as entidades instrumentais do sector público autonómico. En todo caso, a Administración xeral e as entidades do sector público autonómico de Galicia poderá de oficio crear o indicado enderezo, para os efectos de asegurar o cumprimento polas persoas interesadas da súa obriga de relacionarse por medios electrónicos.\n10. As notificacións entenderanse practicadas no momento no que se produza o acceso ao seu contido, entendéndose rexeitada cando transcorresen dez días naturais desde a posta á disposición da notificación sen que se acceda ao seu contido.\n11. Se o envío da notificación electrónica non fose posible por problemas técnicos practicarase a notificación polos medios previstos na normativa reguladora do procedemento administrativo común.\n12. Malia o establecido nos anteriores números, as notificacións das resolucións de estimación e de desestimación destas axudas realizaranse mediante a publicación no Diario Oficial de Galicia. Nesta publicación especificarase a data da convocatoria, a persoa beneficiaria, a cantidade concedida e a finalidade da subvención outorgada, así como a indicación das causas da desestimación e expresaranse, ademais, os recursos que contra a resolución procedan, órgano administrativo ou xudicial ante o que deben presentarse e o prazo para interpolos. Tamén figurará a puntuación de todas as solicitudes que entran no procedemento de concorrencia competitiva.\n13. Na notificación de concesión da axuda informarase ás persoas beneficiarias de que se subvenciona en virtude dun programa cofinanciado polo Feader, submedida 8.3, prioridade 4 do PDR de Galicia 2014-2020 e a súa selección segundo os criterios establecidos nos artigos 34 e 37 desta orde, segundo establece o punto 1.5 do anexo III (notificación da concesión da axuda) do Regulamento de execución (UE) nº 808/2014 da Comisión, do 17 de xullo, polo que se establecen disposicións de aplicación do Regulamento (UE) nº 1305/2013 do Parlamento Europeo e do Consello, relativo á axuda ao desenvolvemento rural a través do Fondo Europeo Agrícola de Desenvolvemento Rural (Feader).\nb) Recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da notificación da resolución, se esta fora expresa.\nArtigo 12. Compromisos das persoas beneficiarias e coordinación co SPIF\n2. Os puntos de auga deberán manterse operativos durante polo menos 20 anos e manter o acceso libre para as tarefas de prevención e defensa contra os incendios forestais.\n3. A persoa beneficiaria comprométese, en todo momento, a facilitar as tarefas de inspección ao persoal adscrito á Consellería do Medio Rural, así como a outras instancias autonómicas ou comunitarias.\n4. Os medios humanos e materiais que executen as obras deberán cumprir coa normativa laboral, en particular, coa de prevención de riscos laborais.\n1. No prazo de dez (10) días hábiles contados a partir do día seguinte á notificación da resolución de estimación, a persoa beneficiaria presentará electronicamente un documento descritivo das actuacións que se axuste aos contidos mínimos que se indican no artigo 14 desta orde. Se o último día do prazo fose inhábil, entenderase prorrogado ao primeiro día hábil seguinte.\n2. Sen prexuízo do disposto no parágrafo anterior, poderáselle requirir á persoa solicitante que achegue cantos datos, documentos complementarios e aclaracións resulten necesarios para continuar coa tramitación do procedemento. A Administración poderá requirir a exhibición do documento orixinal para o cotexo da copia electrónica presentada.\nc) No caso de agrupacións de MVMC, incluirase nos planos unha referencia que permita coñecer cal é a superficie coa que participa cada monte veciñal da agrupación.\nd) Cartografía: planos sobre mapas oficiais preferentemente a escala 1:5.000, ou na súa falta, a escala 1:10.000. Estes planos reflectirán onde se localizan as distintas actuacións para cada zona. As lendas incluirán para cada unha destas: a súa identificación (zona de actuación/mouteira 1, 2...), os tipos de actuación e as superficies de actuación. As actuacións en áreas de devasa marcaranse en cor ciano, as de faixas auxiliares en cor vermella, as de roza en rexenerado forestal natural en cor maxenta e as de rareo en entrefaixas en cor verde. Os puntos de auga irán marcados cun círculo en cor negra e indicaranse as coordenadas UTM.\n2. No referente aos traballos para a liña I, ademais dos planos mencionados, a información que fai referencia ás actuacións previstas no parágrafo anterior terá que ser achegada en soporte dixital en formato vectorial. Os arquivos estarán xeorreferenciados sobre o datum ETRS89 en coordenadas UTM sobre o fuso 29N e en formato shape (shp). Teñen que aparecer na correspondente táboa de atributos os datos de tipo e a superficie de actuación de cada polígono.\n4. Co fin de asegurar unha homoxeneidade na información vectorial subministrada, detállase a continuación o modelo de datos e a codificación alfanumérica das entidades vectoriais (polígonos).\nSegundo códigos Sixpac 2020\nSegundo códigos Sixpac 2020 (provincia + municipio)\nAgregado segundo Sixpac 2020\nZona segundo Sixpac 2020\nPolígono segundo Sixpac 2020\nParcela segundo Sixpac 2020\nRecinto segundo Sixpac 2020\nIdentificación da mouteira: 1, 2... (posibilidade de incluír letras nunca, acentuadas)\nCódigo segundo cadro adxunto. Incluiranse unha ou varias actuacións. No caso de ser varias separaranse os códigos mediante un guión medio (-) sen espazos e a serie comezará co código menor de forma ascendente ata o código de máis valor\nEsta información deberá ser plenamente coincidente cos datos dispostos no documento de descrición das actuacións que se levará a cabo (punto 1.b) deste artigo).\nÁreas de devasa\nMellora de infraestruturas preventivas xa existentes\nA continuación, xúntase exemplo ilustrativo da información alfanumérica asociado á entidade vectorial (polígono):\na) A vontade da persoa beneficiaria de empregar medios propios.\na) Os informes desfavorables do servizo con competencias en materia de patrimonio natural, do servizo con competencias en materia de montes ou do SPIF das xefatura territoriais correspondentes.\nc) A existencia de discrepancias entre as actuacións reflectidas no documento descritivo e as recollidas na resolución de estimación.\n1. Unha vez presentada a documentación recollida no artigo 14 desta orde, poderase realizar unha inspección para verificar as superficies propostas de traballo e a súa viabilidade. Esta inspección realizarase no campo por dúas persoas funcionarias da Consellería do Medio Rural.\n2. Os traballos poderán comezar unha vez que sexan favorables os informes que se recollen no artigo 5 desta orde, se son necesarios.\n3. No caso de renuncia, despois de notificada a resolución definitiva, as persoas beneficiarias disporán dun prazo de dez (10) días para a súa aceptación, comunicándoo por escrito á Consellería do Medio Rural. Transcorrido este prazo sen que se producise manifestación expresa, entenderase tacitamente aceptada, de acordo co parágrafo segundo do artigo 21.5 da Lei 9/2007, do 13 de xuño, de subvencións de Galicia.\n1. A persoa beneficiaria poderá subcontratar total ou parcialmente a actividade subvencionada, conforme o previsto no artigo 27 da Lei 9/2007, do 13 de xuño, de subvencións de Galicia.\n2. A persoa beneficiaria deberá solicitar, como mínimo, tres ofertas a diferentes provedores e achegalas coa solicitude. A elección entre as ofertas presentadas realizarase conforme criterios de eficiencia e economía, debendo xustificarse expresamente nunha memoria a elección cando non recaia na proposta económica máis favorable.\n3. As persoas contratistas quedarán obrigadas só fronte á persoa beneficiaria, que asumirá a total responsabilidade da execución da actividade subvencionada fronte á Consellería do Medio Rural.\n4. Cando a actividade subcontratada con terceiros exceda do 20 % do importe da subvención e o dito importe sexa superior a 60.000 €, a subcontratación estará sometida a que o contrato se subscriba por escrito e que esta sexa autorizada previamente pola Consellería do Medio Rural.\n5. Non poderá fraccionarse un contrato co obxecto de diminuír a súa contía e eludir o cumprimento dos requisitos esixidos no punto anterior.\nb) Os celebrados con intermediarios/as ou asesores/as en que o pagamento consista nunha porcentaxe do pagamento total da operación, a non ser que a persoa beneficiaria xustifique o dito pagamento por referencia ao valor real do traballo realizado ou aos servizos prestados.\n2. No caso de que haxa modificación de parcelas Sixpac ou de distribución de superficie de actuación sobre estas, presentarase unha memoria modificada, que deberá obter un informe favorable do SPIF da xefatura territorial da Consellería do Medio Rural.\n1. A organización e a materialización das actividades subvencionadas será responsabilidade exclusiva da persoa beneficiaria.\n1. A persoa beneficiaria deberá comunicar o remate das obras aos SPIF das xefaturas territoriais da Consellería do Medio Rural.\n2. O prazo máximo para o remate e a xustificación dos traballos remata o 30 de abril de 2022.\n3. A xustificación presentarase de forma electrónica ante os SPIF das xefaturas territoriais da Consellería do Medio Rural, sen prexuízo do disposto no artigo 16.4 da Lei 39/2015, do 1 de outubro, do procedemento administrativo común das administracións públicas.\n4. A Consellería do Medio Rural poderá solicitar das persoas peticionarias toda a información e as xustificacións técnicas e económicas que considere necesarias, co obxecto de comprobar a realización das actuacións subvencionables e os custos derivados.\n5. Para os efectos do disposto no artigo 29.2 da Lei 9/2007, do 13 de xuño, de subvencións de Galicia, e dado que existen custos de referencia para cada unidade de obra que supoñen que, en ningún caso, o custo de execución dos traballos subvencionados poida ser superior ao valor de mercado, considérase gasto realizado o que foi efectivamente pagado con anterioridade á finalización do período de xustificación.\n1. A subvención definitiva será a resultante da comprobación final realizada por dúas persoas que teñan a condición de persoal funcionario da Consellería do Medio Rural, unha delas distinta das que realizaron a inspección en campo.\nCertificado emitido por dúas persoas que teñan a condición de persoal funcionario da Consellería do Medio Rural, en que se indique se as obras realizadas foron executadas conforme a solicitude e a memoria inicial ou modificada presentada pola persoa beneficiaria, especificando o número de hectáreas rozadas e a súa localización.\nCertificado emitido por dúas persoas que teñan a condición de persoal funcionario da Consellería do Medio Rural, en que se indique se os puntos de auga foron realizados conforme a solicitude e a memoria inicial ou modificada presentada pola persoa beneficiaria.\n3. No caso de que se realizase unha inspección previa non poden coincidir as dúas persoas funcionarias que realizan a inspección coas persoas que certifican.\n4. No caso de que o importe xustificado pola persoa beneficiaria coa notificación de remate dos traballos, supere en máis dun 10 % o importe da comprobación final realizada por dúas persoas funcionarias da Consellería do Medio Rural, reducirase a maiores a subvención que se percibirá, resultante da comprobación final, na diferenza entre ambos os importes. Non obstante, non se aplicará ningunha redución se a persoa beneficiaria pode demostrar que non é responsable da inclusión do importe xustificado.\n1. As solicitudes de pagamento realizaranse a través da Sede electrónica da Xunta de Galicia e segundo os anexos V (liña I, MR651A, control selectivo de combustible) e VI (liña II, MR651B, construción de puntos de auga). Coa solicitude de pagamento en que figurará a data de remate dos traballos, achegarase a seguinte documentación e realizarase a declaración contida no punto c):\nb) Unha memoria económica xustificativa que conterá, como mínimo, os seguintes puntos:\nc) Declaración doutros ingresos ou subvencións que financiasen a actividade subvencionada, con indicación do importe e da súa procedencia que figura nos anexos V (liña I, MR651A, control selectivo de combustible) e VI (liña II, MR651B, construción de puntos de auga).\nd) Facturas e xustificantes de gasto. Os xustificantes de gasto consistirán, de forma xeral, nas facturas orixinais acreditativas dos investimentos que cumpran as esixencias que establece a AEAT (Real decreto 1619/2012, do 30 de novembro, polo que se aproba o Regulamento polo que se regulan as obrigas de facturación).\nAs facturas presentaranse en orixinal e marcaranse cun selo, indicando nel a subvención para cuxa xustificación foron presentadas e se o importe do xustificante se imputa total ou parcialmente á subvención, e reflectindo, neste último caso, a contía exacta que resulte.\nNo caso de presentar copias das facturas, achegarán tamén os orixinais para seren dilixenciados pola Administración, marcándoos cun selo e indicando nel a subvención para cuxa xustificación foron presentadas e se o importe do xustificante se imputa total ou parcialmente á subvención, e indicando, neste último caso, a contía exacta que resulte afectada pola subvención.\n– Nome e apelidos, razón ou denominación social completa, tanto da persoa obrigada a expedir factura como da persoa destinataria das operacións.\n– Número de identificación fiscal atribuído pola Administración española ou, se é o caso, pola doutro estado membro da Unión Europea con que realizase a operación a persoa obrigada a expedir a factura.\n– Domicilio, tanto da persoa obrigada a expedir factura como da persoa destinataria das operacións.\ne) Xustificantes do pagamento efectivo. A xustificación do pagamento realizarase mediante a presentación de orixinal e copia, para a súa compulsa e selado, dalgún dos documentos que se relacionan a seguir:\ni. A persoa beneficiaria presentará o xustificante bancario do pagamento (xustificante de transferencia bancaria, xustificante bancario de ingreso de efectivo na entidade, certificación bancaria, etc.), en que conste o número da factura obxecto de pagamento, a identificación da persoa beneficiaria que paga e da persoa destinataria do pagamento, que deberá coincidir coa persoa, empresa ou entidade que emitiu a factura. No caso de que o xustificante bancario sexa transferencia bancaria, deberá ser orixinal ou copia compulsada e estará selado pola entidade bancaria.\nii. Se o pagamento se instrumenta mediante efectos mercantís que permitan o pagamento aprazado (cheque, nota promisoria, letra de cambio, etc.), achegarase a factura xunto coa copia do efecto mercantil, acompañado da documentación bancaria (extracto da conta da persoa beneficiaria, documento bancario acreditativo do pagamento do efecto, etc.) en que conste claramente que o dito efecto foi efectivamente pagado dentro do prazo de xustificación.\nvii. No caso de cesión do dereito de cobramento da axuda a unha terceira persoa, establecido no artigo 42.3 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, considérase efectivamente pagado o gasto coa cesión do dereito de cobramento da subvención a favor das persoas cesionarias, presentada coa seguinte documentación:\n3º. Copia do xustificante de pagamento ou de exención do imposto sobre transmisións patrimoniais e actos xurídicos documentados, cando proceda.\n4º. Certificado do/a secretario/a da CMVMC en que conste o acordo da asemblea autorizando a cesión do dereito de cobramento á persoa cesionaria.\nf) Plano final coa delimitación das actuacións realizadas así como arquivo gráfico en soporte dixital e formato vectorial tipo shape no datum ETRS89 e coordenadas UTM sobre o fuso 29N coa superficie afectada polos traballos, coas características descritas no artigo 14.2, 14.3, 14.4, 14.5 e 14.6 desta orde.\na) Nóminas correspondentes ao tempo dedicado polos/as traballadores/as á execución do traballo, certificando especificamente o emprego da porcentaxe de tempo que cada traballador/a dedicou á obra.\nd) A persoa beneficiaria poderá imputar ao proxecto os custos de amortización dos medios materiais propios, sempre que se calculen de conformidade coas normas de contabilidade, para o que deberá achegar a documentación acreditativa do sistema de cálculo empregado.\n1. O pagamento será satisfeito unha vez realizada a obra preventiva ou a construción.\n2. Non poderá realizarse o pagamento da subvención en tanto a persoa beneficiaria non se atope ao corrente no cumprimento das súas obrigas tributarias e fronte á Seguridade Social e non teña pendente de pagamento ningunha outra débeda coa Administración pública da Comunidade Autónoma, ou sexa debedora por resolución de procedencia de reintegro.\nb) Para a liña I, no caso de que algunha persoa agrupada non execute a porcentaxe de traballos prevista e isto supoña que a agrupación non cumpre co disposto no artigo 3 desta orde, en relación coas superficies forestais mínimas por expediente, non se procederá ao seu pagamento.\n2. Consonte o establecido no artigo 7 do Regulamento de execución (UE) nº 809/2014 da Comisión, do 17 de xullo, polo que se establecen disposicións de aplicación do Regulamento (UE) nº 1306/2013 do Parlamento e do Consello, no que se refire ao sistema integrado de xestión e control das medidas de desenvolvemento rural e a condicionalidade en que se establece de xeito explícito que o cálculo dos xuros se fará en función do tempo transcorrido entre a finalización do prazo de pagamento para a persoa beneficiaria indicada na orde de recuperación, que non poderá fixarse en máis de 60 días, e a data de reembolso ou dedución.\n3. Serán casos de forza maior, de conformidade co disposto no artigo 2.2 do Regulamento (UE) nº 1306/2013 do Parlamento Europeo e do Consello, do 17 de decembro, sobre o financiamento, xestión e seguimento da política agrícola común, polo que se derrogan os regulamentos (CE) nº 352/78, (CE) nº 165/94, (CE) nº 2799/98, (CE) nº 814/2000, (CE) nº 1290/2005 e (CE) nº 485/2008 do Consello:\n4. A notificación dos casos de forza maior e as probas relativas a estes, deberán realizarse por escrito e nun prazo de dez (10) días hábiles, contados desde a data en que se produciu o caso de forza maior.\n5. Así mesmo, procederase ao reintegro do exceso percibido nos supostos en que o importe da subvención, illadamente ou en concorrencia con subvencións ou axudas doutras administracións públicas ou outras entidades públicas ou privadas, nacionais ou internacionais, supere o custo da actividade que vai desenvolver a persoa beneficiaria ou, se é o caso, á porcentaxe máxima do investimento subvencionable que se estableza.\n1. A Consellería do Medio Rural realizará os controis administrativos sobre o 100 % das solicitudes de axuda e de pagamento.\n2. A Consellería do Medio Rural realizará os controis sobre o terreo, así como as comprobacións e as inspeccións que considere oportunas, coa finalidade de comprobar a veracidade dos datos e da documentación presentada, así como o lóxico seguimento e control das subvencións concedidas.\n3. Estes controis realizaranse sobre unha mostra que represente, polo menos, o 4 % do gasto público declarado á Comisión cada ano civil e polo menos o 5 % do gasto público subvencionable declarado á Comisión en todo o período de programación. Estes controis realizaranse, na medida do posible, antes do pagamento derradeiro dun proxecto.\n4. Na liña II os expedientes poderán ser sometidos a controis a posteriori, estes controis cubrirán anualmente, polo menos, un 1 % do gasto en investimentos completamente pagados e comunicados á Comisión.\n5. A persoa beneficiaria someterase ás actuacións de comprobación e control financeiro dos investimentos subvencionados por parte da Consellería do Medio Rural, a Intervención Xeral da Comunidade Autónoma, o Consello de Contas e o Tribunal de Contas, e as instancias de control comunitarias.\n6. Seralles de aplicación ás subvencións recollidas nesta orde e non se poderá efectuar ningún pagamento sen realizar o control pertinente sobre o terreo, así como o réxime de controis, reducións e exclusión regulados no sistema integrado de xestión e control das medidas de desenvolvemento rural e a condicionalidade regulados no Regulamento (UE) nº 809/2014, da Comisión, do 17 de xullo, polo que se establecen as disposicións de aplicación do Regulamento (UE) nº 1306/2013. Tamén se terán en conta as modificacións destes regulamentos introducidas polo Regulamento de execución (UE) nº 1242/2017 da Comisión, do 10 de xullo.\n8. Respecto das ofertas presentadas a que se fai referencia no artigo 8.1.d) desta orde, de acordo co artigo 45 da Lei 9/2007, do 13 de xuño, de subvencións de Galicia, as persoas provedoras desas ofertas estarán obrigadas a prestar colaboración e facilitar canta documentación lle sexa requirida e, sobre todo, a necesaria para verificar a posible vinculación entre esas persoas provedoras.\n1. As subvencións que se deriven da aplicación desta orde financiaranse, nos exercicios 2021 e 2022, con cargo á aplicación orzamentaria 14.02.551B.770.0, proxecto 2016 00212, por un importe de 4.000.000 € (400.000 € no ano 2021, e 3.600.000 € no ano 2022), cofinanciado pola Unión Europea a través do Fondo Europeo Agrícola de Desenvolvemento Rural (Feader) nunha porcentaxe do 75 %, pola Administración xeral do Estado nun 7,5 % e pola Xunta de Galicia nun 17,5 %, respecto ao gasto público total.\n2. O orzamento desta orde para o ano 2021 é de catrocentos mil euros (400.000 €), repartidos do seguinte xeito:\na) Liña I: dotada cun total de trescentos trinta e tres mil trescentos trinta e tres euros (333.333 €).\nb) Liña II: dotada cun total de sesenta e seis mil seiscentos sesenta e sete euros (66.667 €).\n3. O orzamento desta orde para o ano 2022 é de tres millóns seiscentos mil euros (3.600.000 €), repartidos do seguinte xeito:\na) Liña I: dotada cun total de dous millóns novecentos noventa e cinco mil douscentos euros (2.995.200 €).\nb) Liña II: dotada cun total de seiscentos catro mil oitocentos euros (604.800 €).\n4. A Consellería do Medio Rural, chegado o caso, poderá aumentar o orzamento dispoñible para o financiamento desta orde, cando o incremento derive de:\n6. A orde tramítase como expediente anticipado de gasto, ao abeiro do previsto na Orde da Consellería de Economía e Facenda do 11 de febreiro de 1998, modificada polas ordes do 27 de novembro de 2000 e do 25 de outubro de 2001, relativa á tramitación anticipada de expedientes de gasto, e no artigo 25 do Decreto 11/2009, polo que se aproba o Regulamento da Lei 9/2007, polo que a aprobación do expediente queda condicionado á efectiva existencia de crédito axeitado e suficiente nos orzamentos da Comunidade Autónoma para o 2021.\nEn materia de infraccións e sancións será de aplicación o disposto na Lei 9/2007, do 13 de xuño, de subvencións de Galicia e o establecido no Regulamento (UE) nº 640/2014 da Comisión, do 11 de marzo, polo que se completa o Regulamento (UE) nº 1306/2013 do Parlamento Europeo e do Consello, no que respecta ao sistema integrado de xestión e control e ás condicións sobre a denegación ou retirada dos pagamentos e sobre as sancións administrativas aplicables aos pagamentos directos, á axuda ao desenvolvemento rural e á condicionalidade, e no Regulamento (UE) nº 809/2014 da Comisión, do 17 de xullo, polo que se establecen disposicións de aplicación do Regulamento (UE) nº 1306/2013 do Parlamento Europeo e do Consello no que se refire ao sistema integrado de xestión e control, as medidas de desenvolvemento rural e a condicionalidade, e a modificación realizada a este polo Regulamento de execución (UE) nº 1242/2017 da Comisión, do 10 de xullo.\nArtigo 30. Trámites administrativos posteriores á presentación de solicitudes\nArtigo 31. Actividades que se subvencionan\nArtigo 32. Importes e porcentaxes das subvencións\n2. Os prezos que se reflicten na táboa seguinte son indicativos para a persoa titular da solicitude e obrigatorios como prezos máximos na aplicación polos SPIF para a aprobación dos orzamentos.\n1. A concesión das subvencións axustarase aos principios xerais recollidos no artigo 5 da Lei 9/2007, do 13 de xuño, de subvencións de Galicia, e en consonancia coas prioridades das medidas de fomento dispostas no artigo 121 da Lei 7/2012, do 28 de xuño, de montes de Galicia.\n2. As actuacións preventivas subvencionadas complementarán os labores de prevención desenvolvidos polos medios propios dos SPIF, de xeito que se reforcen nos lugares estratéxicos e se estendan ao máximo posible no territorio.\na) Expedientes con Sofor ou montes veciñais situados en concellos declarados zonas de alto risco segundo o disposto na Orde do 18 de abril do 2007 pola que se zonifica o territorio con base no risco espacial de incendio forestal ou incluídos en concellos con espazos protexidos Rede Natura 2000: 2 puntos.\nc) Superficie total da CMVMC, agrupacións de CMVMC ou mancomunidade clasificada como MVMC e Sofor:\nd) Expedientes que inclúan algún monte con instrumento de xestión rexistrado (Orde do 12 de xuño de 1998 pola que se crea o Rexistro de Proxectos de Ordenación e Plans Técnicos de Xestión de Montes ou de acordo cos instrumentos de ordenación e xestión de montes da Lei 7/2012, do 28 de xuño, de montes de Galicia): 1 punto.\nLiña II. MR651B, subvencións para a construción de puntos de auga\nArtigo 34. Actividades que se subvencionan\nArtigo 35. Importes e porcentaxes das subvencións\n2. Os prezos que se reflicten na táboa seguinte son indicativos para a persoa titular da solicitude e obrigatorios como tope máximo na aplicación polos SPIF para a aprobación dos orzamentos.\n2. Os puntos de auga deberán localizarse estratexicamente no territorio de Galicia complementando as infraestruturas deste tipo do SPIF, de xeito que se garante unha actuación o máis eficiente dos medios.\na) Expedientes con Sofor ou con montes veciñais situados en concellos declarados zonas de alto risco segundo o disposto na Orde do 18 de abril do 2007 pola que se zonifica o territorio con base no risco espacial de incendio forestal ou incluídos en concellos con espazos protexidos Rede Natura 2000: 2 puntos.\nc) Superficie total da CMVMC, agrupacións de CMVMC ou mancomunidade clasificada como MVMC ou Sofor:\nDe continuar o empate prevalecerá a maior superficie clasificada da CMVMC, agrupación de CMVMC, mancomunidade ou Sofor, despois o maior número de comunidades que integran agrupación e, por último, de maior a menor o valor da suma das catro últimas cifras do NIF da Sofor ou da CMVMC solicitante ou representante.\nNos aspectos non previstos nesta orde observarase o disposto na Lei 9/2007, do 13 de xuño, de subvencións de Galicia, no Regulamento (UE) nº 1305/2013 do Parlamento Europeo e do Consello, do 17 de decembro, relativo á axuda ao desenvolvemento rural a través do Fondo Europeo Agrícola de Desenvolvemento Rural (Feader), e no Regulamento de execución (UE) nº 809/2014 da Comisión, do 17 de xullo, polo que se establecen disposicións de aplicación do Regulamento (EU) nº 1306/2013.


Recensión: Tamara Andrés, bosque vermello\nTítulo: Bosque vermello\nNº de páxinas: 50 páxs\nAo outro lado do cristal hai unha flor que che impele do tacto, terá forma de lirio de sangue: corpo circular e estames labirínticos como rúas cegas que transitan nun retorno nunca eterno. O bosque é un territorio onde combaten a asfixia, a fractura e o silencio. Chegamos a el a través do éxodo do corpo, unha anatomía que se inscribe na cidade e perfila a xeografía co fluído das bágoas. Nomear as fronteiras, atravesalas enarborando unha bandeira que resiste ao vento e demais arremetidas da linguaxe, por exemplo a violencia que desprende ao pronunciarse a palabra amar.\nFascinado pola lectura de irmá paxaro (Cuarto de inverno, 2019) e Corpo de Antiochia (Galaxia, 2017) era imposible que non adicase estes derradeiros días do 2020 á lectura doutro poemario de Tamara Andrés. Especialmente suxestivo resultou este bosque vermello (Positivas, 2019), unha obra que fala das fronteiras e das limitacións do corpo como recipiente do ser.\nO vermello é a bandeira de todas as fronteiras/ que endexamais ousamos nomear\nO bosque é unha xeografía labiríntica chea de imposicións, de límites, de fracturas e de violentas acometidas. Tamara Andrés presenta un libro que explora estes lindes e converte en materia poética a linguaxe corporal e a súa materialización máis empírica, a carne. O corpo preséntase como espazo case xeométrico, excesivamente automático, e como contedor do máis valioso do individuo, aquilo que non se ve.\nO avó perdeu un ollo en Alemaña\ncando traballaba na mina. Nunca volveu\na si do mesmo xeito. O cinturón contorneáballe a barriga\ne mastigaba pan xugado en viño.\na xente traza a propia cartografía.\nEu fun unha vez co pai\ne non volvín\npara que a vivencia\na boca. Expulsar sen conciencia\nQuero pensar que ver é máis ca un\nacto do corpo. O poema tamén.\nO corpo é unha mentira.\nSen dúbida, Bosque vermello é un libro valioso dentro da traxectoria de Tamara Andrés. Temos ante nós un libro con composicións poéticas de gran intensidade e que chegan ó lector con gran facilidade. Unha mostra máis do talento dunha poeta que é sempre necesario (re)ler.


Pregúntalle Fedro a Sócrates, nun dos diálogos de Platón, sobre as mellores artes do discurso: as artes da persuasión e da argumentación, na procura da maneira máis eficaz de conmover as audiencias. ¿Como conquistar a vontade dos que nos escoitan? E responde Sócrates: «Buscando e dicindo a verdade. E que aqueles que nos escoitan saiban que certamente buscamos e dicimos a verdade». Van case 2.500 anos dende aquelas palabras de Sócrates. A Platón non lle gustaba a retórica, nin os sofistas, que eran os mestres da retórica clásica. Dicía que a retórica era a arte de convencer, á marxe de se se ten razón ou non na causa que se defende, e que os sofistas eran uns profesionais do negocio, dispostos a todo con tal de gañar cartos no ensino das artes da sedución.\nAristóteles, bastante máis práctico, advertía que a retórica é unha técnica e que, como tal, non é boa ou mala de seu, senón en función da causa á que se aplica. E aínda engadía máis: o segredo está na credibilidade de quen emite o discurso. Se se perde a credibilidade, se a audiencia deixa de crer na bondade ou na honestidade de quen emite o discurso, o sistema todo vén abaixo, coma un castelo cos alicerces de area. Van case 2.500 anos de tales reflexións, repito, e semella que seguimos a lle dar voltas aos mesmos lerios.\nO problema das contas de Panamá, e doutras moitas contas activas nos chamados paraísos fiscais, non é tanto a súa legalidade como o que significan. Nas sociedades democráticas, ademais das cláusulas legais (toda lei leva agochada dentro a súa trampa, advertían os vellos), existen as chamadas figuras de referencia: actitudes, comportamentos públicos que serven de modelos de conduta e conforman, na practica, os valores éticos do corpo social. Vén ser o que tamén dicían os vellos: predicar co exemplo.\nSobre o exemplo das figuras de referencia, que ás veces son institucións e ás veces individualidades, merecedoras xa que logo de aceptación e respecto, conforman as sociedades (os cidadáns) os valores morais: institucións e individuos que moitas veces son figuras populares (do deporte, da ciencia, das artes, da política, dos medios de comunicación, da empresa) diante das cales a cidadanía se contempla a si mesma coma diante dun espello. ¡Isto é o que se debe facer! Porque as personalidades respectadas, recoñecidas como tales, así se comportan, moi principalmente os políticos, que apelan seguido aos principios de conduta e organización social.\n¿Qué sucede cando esas figuras defraudan coa súa conduta non exemplar os principios que terman do sistema? Pois que, ao final, todo acaba indo a paseo. ¿Como pedirlle ao fontaneiro que nos fai a chapuciña na casa que facture con IVE ou que declare honradamente os seus ingresos na Facenda (¡que seica somos todos!) cando o espectáculo dos grandes promove semellantes exemplos? Sinto que a marea de hoxe me saíse un tanto filosófica de máis. Ao final, o pobre Sócrates, que predicaba a procura da verdade, acabou obrigado a tomar a cicuta. Condenado polos seus propios veciños.


Etiquetas: O sol do verán\nAndrea. Gayoso. 15/2/17 9:45\nA obra está composta por recordos de todos os veráns que Helena pasou con Carlos dende a súa infancia.Os sucesos van desordenados intentando manter a intriga sobre preguntas que se vai facendo a propia protagonista.Os temas son o amor, o paso do tempo e a morte.\nEncantoume ler esta novela, a pesar de ser bastante extensa é moi entretida.O final é bastante predicible durante toda a historia pero aínda así o autor mantén o interese do lector ou lectora en chegar a ese momento.\nMaria lamela lopez 8/4/17 13:17\nSen dúbida, "O sol do verán" é una obra que recomendó ler vivamente, tanto pola súa sinxeleza en canto a linguaxe e estrutura, como polo moito que nos pode ensinar sobre a importancia que ten a infancia ó longo da nosa vida.\nTal vez o máis importante se atope nas derradeiras páxinas da novela, pero iso é o maravilloso, porque non podemos parar de ler por mor do moito que nos sorprende páxina tras páxina, e iso, é o que importa; gozar dunha boa lectura, o que sen dúbida, esta obra representa con gran mestría.


Informe de UGT-Galicia\nDos 204.200 parados cos que contaba Galicia ao peche de 2016, 118.900 son desempregados de longa duración.\nRedacción 23 abr. 2017 empleo parados ugt-galicia desemprego longa-duracion politicas-de-emprego\nDurante a crise económica, a cifra de parados de longa duración, isto é, aqueles que levan doce meses como mínimo buscando emprego e non traballaron durante ese período, duplicouse, pasando do 27,7% en 2007 ao 58,2% na actualidade.\nSegundo un informe sobre o paro de longa duración en Galicia de UGT-Galicia, elaborado a partir de da Enquisa de Poboación Activa, aquelas persoas que levan dous ou máis anos en busca de emprego representan xa o 43% do total (88.800 persoas), cando en 2007 eran só 16.000 (o 16,6%). E se se baixa un chanzo máis, o de aqueles que levan sen traballar catro o máis anos, son a cuarta parte do total de desempregados , 49.100 persoas.\nUns datos que, a xuízo do sindicato, “son desoladores e evidencian un problema que xa se converteu en estrutural, nunha gran lacra para a que, á vista dos datos, a Xunta non parece atopar solución”.\nReclaman cambios na política de emprego\nPara UGT-Galicia as estatísticas evidencian que “os mecanismos articulados pola Xunta en materia de emprego non funcionan”. Neste contexto, o sindicato reclama un cambio das políticas económicas “para consolidar un novo modelo de crecemento máis equilibrado e sostible, xerador de emprego de calidade, así como a diminución das desigualdades que, como mínimo, debería pasar por: unhas contas públicas ao servizo das persoas e apostar polo emprego de calidade cun cambio de políticas”. Así, as políticas activas de emprego deben destinarse a elevar a empregabilidade dos traballadores empregados e desempregados e non a bonificar a contratación das empresas, apuntan desde o sindicato.\nNeste senso, UGT- Galicia critica o recorte da dotación para políticas activas de emprego nos orzamentos da Xunta, que diminuiu en máis de 137 millóns de euros dende o ano 2008, de 378,7 millóns de euros a 241,9 millóns nos deste ano.\nGalicia finaliza 2016 con 22.894 parados menos, pese a la subida de diciembre


ONCE GALEGOS PARTICIPARÁN ESTE DOMINGO NA COPA DE EUROPA DE MELILLA | Fegatri\nONCE GALEGOS PARTICIPARÁN ESTE DOMINGO NA COPA DE EUROPA DE MELILLA\nOnce galegos (catro elite masculina e catro feminina e tres júnior) participarán este domingo 15 de abril a Copa de Europa de Melilla, terceira da presente tempada. Antonio Serrat, Uxío Abuín, Andrés Cendán e Alberto Castiñeira son os nosos representantes na proba elite masculina, mentres que na feminina estarán Camila Alonso, Inés Santiago, Melina Alonso e Sara Guerrero. Ademais, nas probas júnior participarán Iria Rodríguez, Inés Castaño e Jorge González.\nNa categoría elite, a proba disputarase sobre a distancia olímpica, de forma que os triatletas terán que facer 1.500 metros de natación, 37,78 quilómetros de ciclismo e 10 quilómetros de carreira a pe. A proba feminina comezará ás 15:00 horas, mentres que a masculina ten como hora de inicio ás 18:00.\nOs galegos tentarán loitar polas primeiras posicións. Antonio está facendo un magnífico inicio de tempada, igual que Andrés Cendán –entrou no top 20 nas Copas de Europa de Gran Canaria e Quarteira-. Uxío tivo problemas físicos o que lle impediu arrancar a tempada ao mellor nivel, pero espera ir collendo o punto de forma. Mentres que Alberto Castiñeira quere sumar puntos para o ranking ITU.\nNa proba feminina, tamén contamos con destacadas representantes. Inés Santiago buscará loitar polas primeiras dez posicións, igual que Camila Alonso. Ademais, Melina Alonso e Sara Guerrero esperan render a un bo nivel.\nNa categoría júnior feminina (9:00 horas) temos dúas galegas inscritas. Participarán na proba Iria Rodríguez e Inés Castaño, que tentarán facer un bo papel nunha proba internacional, onde están debutando esta tempada. Na masculina, está inscrito o deportista de Riveira, Jorge González. A Copa de Europa júnior será sobre a distancia sprint (750 metros de natación, 20,2 quilómetros de bicicleta e 5 quilómetros de carreira a pe)\n2017. O pasado ano a Copa de Europa de Melilla foi moi especial para o tríatlon galego, xa que Uxío Abuín (Olímpico de Vedra) logrou o triunfo no circuíto das Copas de Europa 2017, tras conseguir o bronce na Copa de Europa de Melilla (última proba do circuíto) e o abandono do, ata ese momento líder, Joao Pereira.\n← Prev: ESTA FIN DE SEMANA CELEBRARANSE AS FINAIS PROVINCIAIS DO PROGRAMA DE DÚATLON ESCOLAR Next: JOSELYN BREA E BRAIS CANOSA, CAMPIÓNS GALEGOS DE DÚATLON EN NARÓN →


A Xunta avanza un corte de tráfico no Corredor do Morrazo para executar traballos de estabilización dun noiro - Noticias de Galicia\nA Xunta avanza un corte de tráfico no Corredor do Morrazo para executar traballos de estabilización dun noiro\nA conselleira de Infraestruturas e Vivenda en funcións, Ethel Vázquez, anunciou hoxe que esta fin de semana se realizará un corte de tráfico no Corredor do Morrazo para acometer traballos de estabilización do noiro inmediatamente anterior ao viaduto da Moura, co obxectivo de garantir a plena seguridade dos usuarios e dos traballadores da obra da Autovía. Así o trasladou hoxe durante a visita que realizou a Moaña, xunto co director da Axencia Galega de Infraestruturas, Francisco Menéndez, para manter unha xuntanza coa alcaldesa, Leticia Santos, e co alcalde de Cangas, Xosé Manuel Pazos, para abordar as decisións técnicas que o avance dos traballos de desdobramento fai necesario adoptar.\nSinalou que para iso se procurou minimizar a afección ao tráfico polo que se decidiu realizar os traballos na xornada do sábado, cando habitualmente menos coches circulan por esa vía, e se empezarán as tarefas a primeira hora, ás 8 da mañá, para rematalas en canto sexa posible, na contorna das 8 da tarde.\nVázquez Mourelle subliñou que ante calquera incidencia para a Xunta “a alternativa é sempre a seguridade” e así o seguirá sendo durante toda a execución das obras. Por ese motivo, indicou que, ademais destas tarefas de estabilización, se decidiu continuar as obras de desdobramento noutros puntos da traza para, mentres tanto, estudar con detemento a situación do noiro e a maneira de actuar sobre o mesmo. Segundo dixo a conselleira en funcións, existe unha alta probabilidade de que este comportamento do terreo se reproduza durante as voaduras necesarias nalgún punto do treito 2, que se iniciarán nas vindeiras semanas.\nO corte de tráfico que se realizará mañá afectará ao treito do corredor do Morrazo comprendido entre os PQ 0+000 e 0+600. Os desvíos serán os seguintes:\n-En sentido Cangas-Vigo, o tráfico desvíase polo enlace de Meira-Marín pola estrada EP-1102 ata a PO-551.\nAdemais, o vindeiro luns realizaranse novas voaduras noutros puntos da traza que obrigará a realizar cortes de tráfico puntuais en diferentes momentos do día. Estes cortes para voaduras ordinarias estarán debidamente sinalizados e o tráfico regularase de xeito manual.\n7 de outubro de 2016 | 18:57\t• Sen comentarios


Semana de Medio Ambiente e sustentatilidade | Dame Un Toke\nBuscar esta páxina: Maio 2013\nInicio » Semana de Medio Ambiente e sustentatilidade Semana de Medio Ambiente e sustentatilidade\nEsta semana de Medio Ambiente e sustentatilidade constará do seguinte contido:\nCiclo de conferencias sobre bioconstrución, enerxías renovables e impacto ambiental, os días 11 e 12 no PTIDR Aldea Nova\nObradoiros prácticos sobre bioconstrución e enerxías tamén os días 11 e 12 no PTIDR Aldea Nova e na Feira do 13, para complementar a Feira da Bioconstrución.\nRepoboación forestal da fraguela da Feira do 13, con máis de 45 árbores autóctonas para completar o arborado con castiñeiros, carballos, freixos, bidueiros. Para esta actividade contaráse coa colaboración do grupo de traballo da veciñanza de Sedes (AA.VV. Rosa dos Ventos, Asociación Mulleres Aldea Nova de Sedes e colectivo Fororural). Será dende o día 3 ata o día 12 de xuño. Esta repoboación forestal culmina a repoboación de máis de 250 árbores autóctonos europeos presentados ó longo de abril e maio no “arboretum” de Aldea Nova.\nItinerario ecolóxico en ferrocaril e senderista, dende o Alto do Castiñeiro ó Área Natural “Río Xuvia” con utilización do tren FEVE dende o apeadoiro do Alto ó apeadoiro de Pedroso, dende o que se completará o recorrido a pé e en bicicleta ata o Área Natural do Río Xuvia. Alí se efectuará unha plantación simbólica de tres árbores autóctonos de ribeira e se desenvolverán dous obradoiros medioambientais. A actividade sairá ás 10 dende o Alto, o sábado día 4 e rematará pola tarde no Área Natural. Colabora nesta actividade a AA.VV Chafarís do Alto.\nPresentación da colección “Cadernos Técnicos de Aldea Nova”, o día 10 de xuño, venres, coa primeira publicación desta serie que se titula “Aves do contorno do PTIDR Aldea Nova-Río Xuvia”, que recolle o traballo realizado no marco do programa de educación ambiental e didáctica do patrimonio natural, o traballo técnico elaborado polo equipo de autores de Terranova Interpretación Ambiental S.L. empresa concesionaria do Parque.\nA inversión da Concellería de Medio Ambiente neste proxecto será de 10.000,00 €, que supón un exercicio de aforro e xestión eficiente, para o que contou coa colaboración dos poñentes, da empresa concesionaria do Parque Temático e do Servizo Sociocomunitario.\nEsta liña de traballo integrado no ámbito da sustentabilidade pretende crear unha plataforma de referencia no PTIDR Aldea Nova-Río Xuvia, que servirá para dinamizar formación e divulgación técnica, e supón unha aposta persoal e institucional da Concellería de Medio Ambiente e do equipo técnico do Servizo Sociocomunitario para abrir un foro sustentable de propostas de traballo e acción.\nEste proxecto, xunto coas xornadas técnicas sobre o aproveitamento sustentable no monte, cría profesional de raíñas en apicultura , e o curso de laboreo e fertilización de Sedes, converte e culmina un ciclo de potenciación e fomento de desenvolvemento rural, e converte ó Parque Temático Aldea Nova-Río Xuvia no único referente do norte da Provincia de A Coruña, como Centro de Formación para o desenvolvemento do medio rural e recursos materiais.\nO próximo remate das obras do “centro de coñecemento e formación aplicada” do Parque fará de Aldea Nova un equipamento singular en Galicia.


Sada Activa, 800.000€ en axudas para persoas autónomas e pemes do municipio – Sadamaioría\nSada Activa, 800.000€ en axudas…\nO Concello de Sada destinará 800.000€ para axudas directas, de entre 750€ e 1500€, para negocios con enderezo fiscal no municipio que tivesen que suspender a súa actividade ou que viran a súa facturación reducida nun 75%.\nA proposta do executivo local, que busca complementar outras iniciativas dos Gobernos central e autonómico, foi acordada por unanimidade da Xunta de Portavoces e será aprobada en pleno proximamente. Na mesma recóllense algunhas propostas das entidades comerciais e empresariais sadenses.\nO goberno local presentou esta semana na Xunta de Portavoces o borrador de Sada Activa, un programa de axudas destinadas a persoas autónomas e pequenas e medianas empresas da localidade, co obxectivo de manter a actividade económica, protexer o emprego e rebaixar o impacto social da crise sanitaria e económica provocada pola COVID-19.\nO Concello abrirá unha liña de axudas den 750 euros para aquelas persoas físicas o xurídicas sen persoal por conta allea ao seu cargo. A esta cantidade se sumarán 250 euros por cada persoa contratada por conta allea ao seu cargo ata un máximo de 1.500 euros. “É unha axuda complementaria das prestacións extraordinarias do Goberno central e das que poidan xurdir do Goberno autonómico”, explicou o alcalde Benito Portela.\n“Destinaremos 800.000 euros en axudas directas ás empresas de Sada”, destacou o rexedor, quen tamén subliñou que o compromiso do Concello é a de atender o maior número de solicitudes posibles, plantexando a posibilidade de aumentar a partida orzamentaria inicial de 800.000€ no caso de que quedaran solicitudes sen atender. “No caso contrario, indica Portela, se a demanda de axudas non supera esta cantidade, crearase unha segunda liña de axudas para o tecido empresarial co orzamento non executado.”\nO alcalde de Sada, Benito Portela, agradeceu o diálogo, talante e colaboración de todos os grupos da Corporación que, na Xunta de Portavoces celebrada esta semana, acordaron unanimemente implementar estas axudas.\nA Concelleira de Promoción económica, Turismo e Emprego, Laura Rodríguez, sinala que “se trata dunha iniciativa encamiñada á protección do emprego en Sada coa finalidade de contribuir desde a Administración Local a manter na nosa vila a actividade económica e polo tanto o emprego”. Ademáis, engade, que este programa supón “un esforzo solidario que pretende chegar ao maior número de personas afectadas”.\nPersoas beneficiarias e condicións das axudas.\nPoderán ser beneficiarias/os da prestación extraordinaria por cese de actividade aquelas empresas que teñan o seu enderezo fiscal e realicen a súa actividade en Sada e que estean ao corrente das súas obrigas tributarias e de Seguridade Social e sen débedas pendentes con calquera administración.\nSó poderá ser subvencionada unha solicitude por empresa, aínda que varios socios/as da empresa sexan traballadores/as autónomos titulares e, polo tanto, beneficiarios/as e con dereito á prestación extraordinaria por cese de actividade e con independencia de ter varios centros de traballo ou ter de alta varias actividades económicas coincidentes cos CNAEs subvencionables.\nAs solicitudes estarán dispoñibles na Sede Electrónica do Concello de Sada e tramitaranse por vía telemática. O prazo de presentación de solicitudes será de vinte días hábiles a partir do día seguinte á publicación do extracto da convocatoria no Boletín Oficial da Provincia (BOP).\nAs empresas que opten a estas axudas deberán manter a actividade empresarial ata o 31 de decembro de 2020 e, se é o caso de ter empregados/as ao seu cargo, deberase manter, como mínimo, un 50% do persoal.\nOs/as beneficiarios/as someteraranse ás actuacións de comprobación e control financeiro previstas pola vixente normativa en materia de subvencións.\nSada, 30 de abril de 2020.\nCategoría: Novas 30/04/2020\nAnteriorPublicación anterior:Marisa Rúa toma posesión como concelleira de SadamaioríaSeguintePublicación seguinte:Comunicado de Sadamaioría ante o 12X


XIV Campamento Urbano de Cáritas. Do 21 ó 30 de Xullo - Diócesis de Lugo\nXIV Campamento Urbano de Cáritas. Do 21 ó 30 de Xullo\nO Servicio de Atención á Infancia e Xuventude de Cáritas Diocesana de Lugo organiza un campamento na cidade de Lugo destinado a nenos e nenas entre 8 e 12 anos. Será entre os día 21 e 30 Xullo, no Colexio Divina Pastora – Salesianos, na praza da Milagrosa. O HORARIO das actividades é de 10:00 a 14:00 e de 16:00 a 20:00 h. O CENTRO DE INTERESE sobre o que xira o campamento é: Olimpiadas Tradicionais”, que será deselvolvido mediante diversas actividades: Xogos, obradoiros, saidas, festa…\nA idea de realizar un campamento urbano en Lugo xurdiu no ano 1993. O longo destes 14 anos, o Campamento sigue mantendo as súas características principais: Carácter EDUCATIVO das actividades do campamento; unha actividade en LUGO e para Lugo, co fin de coñoce-la cidade; proposta aberta á participación de TÓDOLOS CIDADÁNS que así o desexen; GRATUITO\nOrganiza: Cáritas Diocesana de Lugo, Departamento de Infancia e Xuventude. Colaboran:\n– Ministerio de Traballo e Asuntos Sociais.\n– Fundación Santa María\n– Oficina de Prensa do Bispado de Lugo\n– Asociación xuvenil Ateibo.\n← La experiencia de Sidney\nSeminaristas de Lugo peregrinan a Santiago →\nCurso Rexional de Pastoral da Saúde de Galicia 13 abril, 2021\nO sábado 17 de abril entre as 10:00h e as 13:00h, terá lugar o XLII Curso Rexional de Pastoral da Saúde de Galicia, que este ano organiza a delegación diocesana de Santiago en colaboración co Secretariado Interdiocesano. Este curso enmárcase dentro da Campaña do Enfermo 2021 que ten por lema “Coidémonos mutuamente”. Ante a situación […]\nEncontro de pais 12 abril, 2021\nO Centro de Orientación Familiar Diocesano e o Instituto da Familia organizan un Encontro de pais en liña a partir do 19 de abril. Unha primeira parte dedícase ás novas tecnoloxías e as dificultades para a súa educación e a segunda parte á resolución de conflitos en familia. Modo de acceso Os pais e nais inscribiranse […]\nPascua, misterio de dor ou de gozo? 12 abril, 2021\nA Pascua cristiá é dor e é gozo. A espiritualidade cristiá puxo alternativamente o acento unhas veces na cruz, e outras na resurrección. A Igrexa latina acentuou preferentemente o misterio da cruz, sobre o misterio da resurrección. Neste comportamento influíu moito San Anselmo, quen, ao presentar a redención realizada por Cristo, abunda na súa paixón […]\nConvenio de colaboración entre o Centro de Orientación Familiar Diocesano e Cáritas 9 abril, 2021\nO 9 de abril tivo lugar, nas instalacións de Cáritas Diocesana de Lugo, a firma dun convenio de colaboración entre Cáritas e o Centro de Orientación Familiar ( COF) Diocesano de Lugo. O convenio foi asinado polo director do COF Nicolás Susena Presas, párroco de Castroverde e profesor, e por Ginés F. Plaza, director de […]\nInstitución do seminarista Ignacio Felpeto como lector e acólito 9 abril, 2021\nO domingo 11 de abril, o Bispo de Lugo, Mons. Alfonso Carrasco Rouco, instituirá como lector e acólito ao seminarista Ignacio Felpeto Criado. A cerimonia terá lugar na Capela Maior do Seminario de Lugo, ás 17 h. Ignacio Felpeto Criado naceu en Lugo o 17 de novembro de 1998. Cursou os seus estudos de primaria […]


Marchas en Galicia nun 25N coa violencia machista agravada - Si Radio de Galicia\nMarchas en Galicia nun 25N coa violencia machista agravada\nMáis casos de violencia machista e máis violacións denunciadas na pandemia da COVID-19. Este 25 de novembro, o día mundial para a eliminación da violencia machista hai ducias de concentracións e marchas para denuncialo.\nA conselleira de Igualdaden, María Jesús Lorenzana:\nEn Galicia hai máis de 4.000 casos de violencia machista en seguemento policial e en toda España no que vai de ano foron 37 as mulleres asasinadas.\nCada día inícianse 17 procedementos por violencia machista. No que vai de ano, unha muller perdeu a vida en Galicia. No primeiro trimestre deste ano interpuxéronse un total de 1.434 denuncias.\nConcentracións e marchas\nO feminismo marchará a partir das 20 horas en Vigo, Ourense e na Coruña en tres manifestacións que partirán desde Vía Norte, a Subdelegación do Goberno e o Obelisco, respectivamente. Outras 25 localidades súmanse a estas iniciativas con outras tantas concentracións en prazas emblemáticas. A Estrada, As Pontes, Betanzos, Carballo, Carnota, Catoira, Cee, Celanova, Cervo, Chantada, Compostela, Fene, Lalín, Lugo, Melide, Muros, O Porriño, Ordes, Ourense, Pontevedra, Val Miñor, Vilaboa, Vilalba, Vila de Cruces e Vilagarcía acollerán diferentes actos reivindicativos e institucionais.\nO concello de Ferrol plantará rosas en memoria das mulleres vítimas da violencia machista. Carballo manterá en sesión de tarde unha proposta lúdica dirixida ás crianzas: a carretilla violeta. Cambados promove unha charla sobre sexismo virtual entre o alumnado de secundaria. Mais tamén haberá espazo para a música, o teatro, os contacontos, a poesía, a autodefensa e as camiñadas. Así, ás 10 da mañá dará comezo a andaina popular en igualdade 'As mulleres de Camariñas: libres e rabudas'.\nA axenda deste 25-N inclúe, ademais, os chamamentos e as convocatorias das organizacións sindicais. Desde a Secretaría das Mulleres, a CIG aprema sobre a necesidade de identificar e combater a violencia contra as mulleres no traballo, "silenciada", sen apenas datos e ignorada polas institucións. Baixo o lema 'É acoso, é violencia machista no traballo', a CIG convoca ao mediodía concentracións na Coruña, As Pontes, Compostela, Ferrol Lugo, Ourense, Pontevedra, Ribeira Vigo e Vilagarcía. UXT e CCOO demandan por xunto máis contundencia contra a violencia de xénero e poñen o foco no emprego como vía esencial de combate.\nSentada na Unviersidade de Santiago de Compostela. As organizacións estudantís URXE! e Xuntxs por Políticas da USC convocan unha sentada diante da facultade en horario de mañá e tarde ás 12 e ás 17 horas coincidindo coa denuncia dunha situación de acoso por parte dun alumno do centro que a universidade está a investigar.\nOs colectivos estudantís reclaman que a USC sexa un espazo seguro onde todas e todos "poidamos gozar dunha docencia de calidade e segura", onde as persoas agresoras deixen de gozar de impunidade e onde a seguridade e comodidade de todas as alumnas estea garantida nas aulas.\nA conselleira de Igualdade, María Jesús Lorenzana, destacou que as denuncias se están a incrementar e parece que se activan por parte das mulleres os recursos que teñen á súa disposición. Destacou que a estrutura que hai en Galicia, moi illada e con moitas aldeas no medio rural, dificulta o acceso tan directo que pode ter unha muller nunha vila máis grande ou nunha cidade.\nFixo especial fincapé en que todas as mulleres teñen que coñecer que teñen moitos recursos á súa disposición, como o teléfono 016 ou os centros de información á muller (máis de 80 en toda Galicia).


Os pais da escola infantil do Milladoiro reclaman limpeza na contorna do centro - Lindeiros\nOs pais da escola infantil do Milladoiro reclaman limpeza na contorna do centro\nBy Lindeiros on\t 1 Outubro, 2018 Ames\nAmes, 1 de outubro do 2018 – Os pais da Escola Infantil do Milladoiro fixeron chegar a Lindeiros queixas pola falta de limpeza na contorna do centro e a falta dun contedor de papel próximo á escola.\nOs pais achegan tamén fotos nas que se aprecia o mal estado dos terreos colindantes coa escola infantil , con paus, maleza e deposicións de animais. Explican tamén que a semana pasada un vehículo inclinou a sinal de peóns que hai diante do colexio e non foi arranxada. Todas estas deficiencias foron transmitidas ao concello pero non son as únicas.\nPedindo un contedor de papel desde xaneiro\nOs pais explican que desde o mes de xaneiro veñen reclamando un contedor de papel nos sucesivos consellos escolares. En abril puxéronse en contacto coa concellería de atención cidadá por correo electrónico; desde alí se lles explicou que é a empresa a que decide a instalación deses contedores en función do número de habitantes. Os pais consideran que si non é posible poñer un novo podería achegarse un que estivera nas proximidades.\nTamén reclaman que a empresa de limpeza separe o papel do resto xa que polo momento non se está a facer.\nBisbarra Educación lixo Servizos